Ullerål skole

Ullerål skole er en barneskole som ligger på Nordsiden i Hønefoss, i bydel Ullerål. Den gamle skolebygningen, som ble innviet i 1956, ble revet i 2018. Et nytt skolebygg ble innviet den 17. august 2020. Ullerål skole er den største barneskolen i Hønefoss.

Elevene fra Ullerål skole sokner også til Hov ungdomsskole, som ligger i samme området av byen. Hønefoss og Ullerål skole ble satt sammen til nye Ullerål skole når Hønefoss skole ble lagt ned. 

Bygget er rundt  kvadratmeter stort, hovedsakelig fordelt på to etasjer. En liten del av det gamle skolebygget er imidlertid blitt bevart og rehabilitert. Den delen har tre etasjer.

Det er en sentral samlingsarena over to plan midt i bygget med store vinduer fra tak til gulv mot skolegården. Amfi, Black Box, bibliotek og kantine er integrert i dette sentralrommet, som fungerer som «skolens hjerte». To SFO-rom, ett for første- og andreklassinger og ett for tredje- og fjerdeklassinger, ligger også tett inntil.

Trinnarealene er lagt i to fløyer mot syd. Avdelingen for første til andre trinn og avdelingen for tredje til fjerde trinn ligger over hverandre i vestre fløy. Avdelingen med femte til sjuende trinn er fordelt over to plan i østre fløy. Adkomsten til uteområdene er også godt tilrettelagt fra klasseromsfløyene.

De sju trinnene på skolen har hver sin del av bygget. Hver del består igjen av tre klasserom, tre grupperom og ett åpent trinntorg. De har også tilgang til et trinnamfi som de deler med ett eller to andre trinn.

Historikk 
Ullerål skole avløste Alme skole i 1902, og flyttet inn i en flott skolebygning på toppen av en haug ved veien til Ådal, som det står i beskrivelsen fra den tid. Etter hvert ble denne bygningen for liten, og på midten av 1950-årene ble en ny skole bygget på sletta nedenfor. Etterpå ble den bygningen for liten og de bestemte og bygge en ny skole. Rivingen startet i 2018 og nye Ullerål skole ble offisielt åpnet 17. august 2020.

Navn 
Navnet har skolen og området rundt etter all sannsynlighet fått etter den norrøne guden Ull. Skolen bruker en framstilling av ham i sin logo.

Referanser

Se også 
 Ullerål
 Gamle Ullerål ungdomsskole

Barneskoler i Viken
Norderhov
Skoler i Ringerike